പ്രത്യേക സേവനങ്ങളും ഫീച്ചറുകളും
കേന്ദ്ര ഗവൺമെന്റിന്റെ ജനക്ഷേമ പദ്ധതികൾ സമൂഹത്തിന്റെ താഴെത്തട്ടിൽ എത്തിക്കുന്നതിൽ പ്രാദേശിക മാധ്യമങ്ങൾക്ക് നിർണായക പങ്ക് : പദ്മശ്രീ ശ്രീ ബാലന് പൂതേരി
കൃഷി, ആരോഗ്യം, സാമൂഹ്യ സുരക്ഷ മേഖലകളിൽ കേന്ദ്ര ഗവൺമെന്റ് നടപ്പാക്കുന്ന പദ്ധതികൾ ലോക ശ്രദ്ധ നേടിയതായി ശ്രീ ബാലന് പൂതേരി
കേന്ദ്ര ഗവൺമെന്റിന്റെ വിവിധ ജനക്ഷേമ പദ്ധതികൾ സമൂഹത്തിന്റെ താഴെത്തട്ടിലുള്ള ജനങ്ങളിലേക്കെത്തിക്കുന്നതിൽ മാധ്യമ പ്രവർത്തകർ പ്രത്യേകിച്ച് പ്രാദേശിക പത്രപ്രവർത്തകർ സുപ്രധാന പങ്ക് വഹിക്കുന്നുണ്ടെന്ന് പത്മശ്രീ ബാലൻ പൂതേരി . പെരിന്തൽമണ്ണയിൽ മാധ്യമപ്രവർത്തകർക്കായി സംഘടിപ്പിച്ച പ്രാദേശിക മാധ്യമ ശിൽപശാല ഉദ്ഘാടനം ചെയ്തു സംസാരിക്കവെ, സാധാരണക്കാരുടെ ജീവിത പുരോഗതിയെ ലക്ഷ്യം വച്ചുള്ള ഒട്ടനവധി പദ്ധതികളും പരിപാടികളുമാണ് കേന്ദ്ര ഗവൺമെന്റ് നടപ്പാക്കി വരുന്നത് എന്നും അദ്ദേഹം പറഞ്ഞു . കൃഷി, ആരോഗ്യം സാമൂഹ്യ സുരക്ഷ തുടങ്ങി വിവിധ മേഖലകളിൽ ഗവൺമെന്റ് നടപ്പാക്കുന്ന പദ്ധതികൾ ഇതിനോടകം ലോക ശ്രദ്ധ നേടി കഴിഞ്ഞതായും അദ്ദേഹം കൂട്ടിച്ചേർത്തു . കേന്ദ്ര പദ്ധതികളുടെ നേട്ടം എല്ലാവരിലേക്കും എത്തിച്ചേരുന്നതിന് പ്രാദേശിക പത്രപ്രവർത്തകർക്കും പ്രാദേശിക മാധ്യമങ്ങൾക്കും വലിയ ഉത്തരവാദിത്വം നിറവേറ്റാനുണ്ട് എന്നും ശ്രീ ബാലൻ പൂതേരി പറഞ്ഞു.
പ്രാദേശിക മാധ്യമ പ്രവര്ത്തകര്ക്കായി കേന്ദ്ര വാർത്താ വിതരണ പ്രക്ഷേപണ മന്ത്രാലയത്തിന് കീഴിലുള്ള കൊച്ചി പ്രസ് ഇന്ഫര്മേഷന് ബ്യൂറോ  പെരിന്തൽമണ്ണ പ്രസ് ഫോറം , സെൻട്രൽ ബ്യൂറോ ഓഫ് കമ്മ്യൂണിക്കേഷൻ പാലക്കാട് ഓഫീസ് എന്നിവയുമായി ചേർന്നാണ് പെരിന്തൽമണ്ണയിൽ ശില്പശാല സംഘടിപ്പിച്ചത്.
പിഐബി, കേരള ലക്ഷദ്വീപ് മേഖല അഡീഷണല് ഡയറക്ടര് ജനറല് ശ്രീ വി. പളനിച്ചാമി ചടങ്ങിൽ അധ്യക്ഷത വഹിച്ചു. വികസനോന്മുഖ പത്രപ്രവർത്തനത്തെയും വികസന ആശയവിനിമയത്തെയും പ്രോത്സാഹിപ്പിക്കുന്നതിൽ മാധ്യമങ്ങൾ പ്രധാന പങ്ക് വഹിക്കണം എന്ന് ശ്രീ.വി.പളനിച്ചാമി പറഞ്ഞു . കേന്ദ്ര പദ്ധതികളെ കുറിച്ചുള്ള വാർത്തകൾക്ക് മാധ്യമങ്ങൾ വേണ്ടത്ര ഇടം നൽകണമെന്നും അതിലൂടെ ഇത്തരം പദ്ധതികൾ എല്ലാ മേഖലകളിലേക്കുമുള്ള ജനങ്ങളിലേക്ക് എത്തിക്കാൻ മാധ്യമങ്ങൾക്കാകണം എന്നും അദ്ദേഹം കൂട്ടിച്ചേർത്തു.
ശിൽപശാലയുടെ ഭാഗമായി "കേന്ദ്ര ഗവണ്മെന്റ് പദ്ധതികൾ: ഒരു അവലോകനം" എന്ന വിഷയത്തിൽ സാമ്പത്തിക സാക്ഷരതാ കൗൺസിലർ ശ്രീ പി. വി. രാമൻ കുട്ടി ക്ലാസ് നയിക്കുകയും വിവിധ പദ്ധതികളെ കുറിച്ച് വിപുലമായി സംസാരിക്കുകയും ചെയ്തു .
തുടർന്ന് "വികസനോന്മുഖ മാധ്യമപ്രവർത്തനവും ഒരു ജൻ ആന്ദോളൻ സൃഷ്ടിക്കുന്നതിൽ മാധ്യമങ്ങളുടെ പങ്കും," എന്ന വിഷയത്തിൽ മുതിർന്ന മാധ്യമ പ്രവർത്തകൻ ശ്രീ അശോക് ശ്രീനിവാസ് സംസാരിച്ചു . വികസനോന്മുഖ പത്രപ്രവർത്തനത്തിന്റെ പ്രാധാന്യത്തെക്കുറിച്ചും അതിൽ മാധ്യമപ്രവർത്തകർ ശ്രദ്ധിക്കേണ്ട കാര്യങ്ങൾ സംബന്ധിച്ചും സംസാരിച്ചു. വികസനോന്മുഖ പത്രപ്രവർത്തനത്തിൽ വിശ്വാസ്യതയുടെ പങ്ക് വളരെ വലുതാണെന്നും ശ്രീ അശോക് ശ്രീനിവാസ് ചൂണ്ടിക്കാട്ടി .
"മാധ്യമ പ്രവർത്തന രംഗത്തെയും സാമൂഹിക മാധ്യമങ്ങളിലെയും പുത്തൻ പ്രവണതകൾ" എന്ന വിഷയത്തെ ആസ്പദമാക്കി മാധ്യമപ്രവർത്തകൻ ശ്രീ എൻ. പി. സി. രഞ്ജിത് ക്ലാസ് നയിച്ചു . സാമൂഹിക മാധ്യമങ്ങളുടെ രംഗപ്രവേശനത്തോടെ മാധ്യമ രംഗത്തുണ്ടായ വലിയ മാറ്റങ്ങളെ കുറിച്ചും തെറ്റിയ വാർത്തകളെ എങ്ങനെ പ്രതിരോധിക്കാമെന്നും വിവരങ്ങളുടെ ആധികാരികത ഉറപ്പാകേണ്ടതിന്റെ ആവശ്യകതയെകുറിചും സംസാരിച്ചു .
പിഐബി കൊച്ചി ഡയറക്ടർ ശ്രീമതി രശ്മി റോജ തുഷാര നായർ കേന്ദ്ര വാർത്ത വിതരണ പ്രക്ഷേപണ മന്ത്രാലയത്തിന് കീഴിലുള്ള വിവിധ മാധ്യമ യൂണിറ്റുകളുടെ പ്രവർത്തനങ്ങളെ കുറിച്ച് വിവരിച്ചു.
പാലക്കാട് സി ബി സിയിലെ ഫീൽഡ് പബ്ലിസിറ്റി ഓഫീസർ ശ്രീ എം സ്മിതി, ആകാശവാണി ന്യൂസ് മലപ്പുറം പാർട്ട്ടൈം കറസ്പോണ്ടന്റ ശ്രീ സുരേഷ് എടപ്പാൾ, ദൂരദർശൻ ന്യൂസ് സ്ട്രിങ്ങർ ശ്രി പി ആർ ഹരികുമാർ എന്നിവർ കേരളത്തിൽ കേന്ദ്ര വാർത്ത വിതരണ പ്രക്ഷേപണ മന്ത്രാലയത്തിന് കീഴിലുള്ള വിവിധ മാധ്യമ യൂണിറ്റുകളെ പ്രതിനിധീകരിച്ച് ചടങ്ങിനെ അഭിസംബോധന ചെയ്തു .
തുടർന്ന് കേന്ദ്ര ഗവൺമെന്റ് പദ്ധതികളുടെ ഗുണഭോക്താക്കളായ ശ്രീ പ്രദീഷ് കുമാർ , ശ്രീ അബ്ദുൾ ബഷീർ എം , ശ്രീ സുബിൻ പുളിക്കത്തറ  എന്നിവർ തങ്ങളുടെ അനുഭവങ്ങൾ പങ്കുവെച്ചു.
ചടങ്ങിൽ മുതിർന്ന മാധ്യമപ്രവർത്തകനായ ശ്രീ പി എ എം അബ്ദുൾ ഖാദറിനെ ആദരിച്ചു. പെരിന്തൽമണ്ണ പ്രസ് ഫോറം പ്രസിഡന്റ് ശ്രീ എ. രാധാകൃഷ്ണൻ, സെക്രട്ടറി ശ്രീ ജെയിംസ് ടി. ജെ. എന്നിവർ മുഖ്യ പ്രഭാഷണവും കൊച്ചി പിഐബിയിലെ മീഡിയ ആൻഡ് കമ്മ്യൂണിക്കേഷൻ ഓഫീസർ ശ്രീമതി ഷാമില കെ. വൈ. സ്വാഗതവും ആശംസിച്ചു .
കേന്ദ്ര ഗവണ്മെന്റിന്റെ വിവിധ പദ്ധതികളെക്കുറിച്ച് പ്രാദേശിക ലേഖകര്ക്ക് അറിവ് പകരുക എന്ന ലക്ഷ്യത്തോടെയാണ് പിഐബി വിവിധ ജില്ലകളിൽ ഇത്തരം ശില്പശാലകള് സംഘടിപ്പിക്കുന്നത്.
RRTN/SKY
(Visitor Counter : 22